Εξαιρετική φιλοξενία. Ένα πανέμορφο σπίτι, σε πλήρη αρμονία με τις γραμμές και την αισθητική της περιοχής, χωρίς καμία τουριστική επιτήδευση. Πλήρως εξοπλισμένο και κυρίως πεντακάθαρο. Το ίδιο το σπίτι και φυσικά οι ευγενείς, εξυπηρετικοί και διακριτικοί ιδιοκτήτες, σε κάνουν να αισθάνεσαι τόσο καλοδεχούμενος, ώστε νιώθεις την ανάγκη να ποτίσεις τα λουλούδια της αυλής και να καθαρίσεις τα μούρα που πέφτουν από την όμορφη σκιερή μουριά. Συνιστάται για όσους θέλουν να γνωρίσουν πραγματικά το μέτρο και την αίσθηση της κρητικής ενδοχώρας. Ιδιαίτερη μνεία και στους ανθρώπους του καφενείου της γειτονιάς, για την ευγένεια, τη φιλόξενη διάθεση, την εκλεκτή ρακή και τους μεζέδες.